ໂທລະສັບສະຫລາດ ໃຊ້ເປັນ ເຄື່ອງມືວິນິດໄສ ໂຣກມາລາເຣຍໄດ້ (ວີດີໂອ ພາສາລາວ)
ບັນດາ​ນັກ​ຄົ້ນຄວ້າ ​ໄດ້ປະດິດ ອຸປະກອນຕິດໃສ່​​ ໂທລະສັບສະຫລາດ ​ເພື່ອ​ກວດ​ຫາ ຈຸ​ລິນ​ຊີ ໃນ​ເລືອດ​ຂອງ​ຄົນ​ປ່ວຍ ທີ່​ກໍ່​ໃຫ້​ເກີດ​ ໂຣກມາລາເຣຍ.
ໃນບໍ່ຊ້ານີ້ ບັນດາແພດ ທີ່ຕໍ່ສູ້ກັບໂຣກມາລາເຣຍ ຫຼື ໄຂ້ຍຸງ ຊຶ່ງ ເປັນນຶ່ງໃນບັນດາພະຍາດ ທີ່ຮ້າຍແຮງເຖິງຕາຍຂອງໂລກ ອາດ ມີອາວຸດອັນໃໝ່ທີ່ສາມາດຊື້ໄດ້ ຢູ່ໃນໂທລະສັບສະຫລາດ ຂອງ ພວກເຂົາເຈົ້າ ເພື່ອຕໍ່ສູ້ກັບພະຍາດນີ້ ບັນດານັກຄົ້ນຄວ້າ ໄດ້ ພົບເຫັນວິທີໃຊ້ກ້ອງຖ່າຍຮູບໃນໂທລະສັບ ເພື່ອກວດຫາ ຈຸລິນຊີ ໃນເລືອດຂອງຄົນປ່ວຍ ທີ່ກໍ່ໃຫ້ເກີດພະຍາດນັ້ນ ຜູ້ສື່ຂ່າວວີໂອເອ George Putic ມີລາຍງານ ຊຶ່ງໄຊຈະເລີນສຸກ ຈະນຳມາສະເໜີ ທ່ານ ອີງຕາມອົງການອະນາໄມໂລກ ຫຼື WHO ມີເກືອບ 6 ແສນຄົນ ເສຍຊີວິດ ຍ້ອນໂຣກມາລາເຣຍ ໃນປີ 2013 ເຮັດໃຫ້ ພະຍາດນີ້ທີ່ມາຈາກຍຸງນັ້ນ ເປັນພະຍາດນຶ່ງ ທີ່ຮ້າຍແຮງ ພາໃຫ້ ມີຄົນຕາຍ ຫລາຍທີ່ສຸດໃນໂລກ ດ້ານທີ່ໜ້າໂສກເສົ້າທີ່ສຸດ ຂອງໂຣກຮ້າຍແຮງອັນນີ້ ກໍແມ່ນວ່າມັນກະທົບຕໍ່ເດັກນ້ອຍ ເປັນສ່ວນໃຫຍ່ ການກວດພົບເຫັນການຕິດເຊື້ອໄຂ້ຍຸງຕັ້ງແຕ່ຫົວທີ ແມ່ນສຳຄັນຕໍ່ການຮັກສາປິ່ນປົວຢ່າງ ໄດ້ຜົນ ແຕ່ວ່າ ເນື່ອງຈາກວ່າອາການຂັ້ນທຳອິດຂອງມັນ ຄ້າຍຄືກັບອາການຂອງໄຂ້ຫວັດ ທຳມະດາ ນັກຄົ້ນຄວ້າດ້ານຈຸລິນຊີ ຈຶ່ງຕ້ອງໄດ້ເອົາເລືອດຢົດນຶ່ງ ຂອງຄົນປ່ວຍມາກວດເບິ່ງ ຢູ່ໃຕ້ກ້ອງຈຸລະທັດ ເພື່ອຈະໄດ້ວິນິໄສໃຫ້ຖືກຕ້ອງ ມາບັດນີ້ ບັນດານັກວິທະຍາສາດ ໃນປະເທດອັງກິດ ໄດ້ປະດິດອຸປະ ກອນນຶ່ງຂຶ້ນມາ ທີ່ ເອົາຕິດໃສ່ກັບໂທລະສັບສະຫລາດ ເອີ້ນວ່າ Xrapid ຊຶ່ງຈະຫັນປ່ຽນໂທລະສັບສະຫລາດ ໃຫ້ກາຍເປັນກ້ອງຈຸລະ ທັດຄວາມແຮງ 200 ເທົ່າ ແອັປ Xrapid ແມ່ນມີ software ທີ່ຈື່ຈຳໃບໜ້າໄດ້ ດັ່ງນັ້ນ ເວລາເຮົາເອົາໂທລະສັບສະຫລາດໄປສ່ອງ ເບິ່ງຢົດເລືອດ ມັນກໍຈະສາມາດ ກວດເຫັນເຊື້ອກາຝາກໄຂ້ຍຸງ ໃນເລືອດໄດ້ໂດຍໄວ Jean Viry-Babel ເປັນຫົວໜ້າບໍລິຫານບໍລິສັດ IanXen ທີ່ປະດິດ ສ້າງແອັປ Xrapid ທ່ານກ່າວວ່າ ມັນລາຄາຖືກ ແລະກໍເຮັດວຽກໄດ້ ກັບທີ່ເລີຍ ທ່ານ Viry-Babel ເວົ້າວ່າ ທ່ານ Viry-Babel ກ່າວວ່າ ແອັປດັ່ງກ່າວແມ່ນລາຄາຖືກ ໃຊ້ງ່າຍ ແລະມີຄວາມແນ່ນອນ ຮອດ 98 ເປີເຊັນ ອຸປະກອນອັນດຽວທີ່ຕ້ອງ ການເພີ້ມຕື່ມ ກໍຄື ແຜ່ນແກ້ວທຳມະດາ ທີ່ ໃຊ້ໃນການກວດເບິ່ງເລືອດ ທາງການແພດ ທີ່ເອີ້ນວ່າ  ນັ້ນ ທ່ານ Viry-Babel ເວົ້າວ່າ ບັນດານັກຄົນຄວ້າ ກ່າວວ່າ ການທົດລອງອຸປະກອນດັ່ງກ່າວ ພາກຕົວຈິງໃນສະໜາມ ໄດ້ເລີ້ມຂຶ້ນໃນເດືອນມັງກອນ ແລະເດືອນກຸມພາປີນີ້ ໃນປະເທດ ແທນຊາເນຍ ເບນິນ ແລະ ອິນໂດເນເຊຍ ໃນຂະນະທີ່ ການນຳໃຊ້ໃນດ້ານການຄ້ານັ້ນ ມີກຳນົດຈະເລີ້ມຕົ້ນ ພາຍໃນທ້າຍເດືອນມີນາ ພວກເຂົາເຈົ້າຍັງວາງແຜນ ທີ່ຈະຂະຫຍາຍຄວາມສາມາດ ຂອງອຸປະກອນໃໝ່ນີ້ ອອກ ໄປອີກ ໂດຍຈະສອນໃຫ້ມັນກວດຫາພະຍາດອື່ນໆ ເຊັ່ນວ່າ ພະຍາດປອດແຫ້ງ ຫຼື ວັນນະໂຣກ ແລະ ພະຍາດຈາກສັດທີ່ຖືກເຫັບກັດ ຫລື Lyme Disease